รัฐบาลไทย-ข่าวทำเนียบรัฐบาล-กยศ. ชี้แจงมาตรการในการติดตามหนี้สินจากผู้กู้ยืม กยศ. เป็นไปตามกฎหมาย และมาตรฐานเดียวกับสถาบันการเงินอื่น ๆ ทั้งของรัฐและเอกชน
วันพุธที่ 1 สิงหาคม 2561
กยศ. ชี้แจงมาตรการในการติดตามหนี้สินจากผู้กู้ยืม กยศ. เป็นไปตามกฎหมาย และมาตรฐานเดียวกับสถาบันการเงินอื่น ๆ ทั้งของรัฐและเอกชน
กยศ. ชี้แจงมาตรการในการติดตามหนี้สินจากผู้กู้ยืม กยศ. เป็นไปตามกฎหมายและมาตรฐานเดียวกับสถาบันการเงินอื่น ๆ ทั้งของรัฐและเอกชน
เมื่อวันที่ 27 กรกฎาคม 2561 นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) กระทรวงการคลัง ชี้แจงประเด็นคอลัมน์ข่าวปนคน คนปนข่าว โดย ช.ชฎา (นสพ.ผู้จัดการรายวัน) ตั้งคําถามถึงความเอาจริงเอาจังในการปฏิบัติหน้าที่ติดตามหนี้สินจากผู้กู้ยืม เงินจากกองทุนเงินให้กู้ยืมเพื่อการศึกษา (กยศ.) ภายหลังเกิดกรณีครู วิภา บานเย็น ถูก กยศ.ทวงหนี้จากการไปค้ําประกัน ให้ลูกศิษย์ 20-30 คน ซึ่งไม่ยอมชําระหนี้คืน โดยสื่อตั้งคําถามว่า กยศ.มีฐานข้อมูลของผู้กู้ทุกคน โดยเฉพาะพบว่าบางรายมีอาชีพรับราชการ สาเหตุใดจึงไม่สามารถ ติดตามทวงหนี้ได้ ในขณะที่กระแสสังคมกลับสามารถกดดันให้ลูกหนี้ บางรายกลับมาจ่ายหนี้ได้เป็นผลสําเร็จ ทั้งนี้สื่อกล่าวหาว่า กยศ.ละเลยการปฏิบัติหน้าที่ เน้นความสะดวกของหน่วยงาน โดยการติดตามทวงหนี้สินจากผู้ค้ําประกันแทน พร้อมเรียกร้องให้หน่วยงานแสดงความรับผิดชอบต่อกรณีที่เกิดขึ้น นั้น กยศ. ขอชี้แจงดังนี้
1. กยศ. มีมาตรการในการติดตามหนี้สินจากผู้กู้ยืมเงินของกองทุนเงินให้กู้ยืมเพื่อการศึกษา (กยศ.) โดยเป็นไปตามกฎหมายและมาตรฐานเดียวกับสถาบันการเงินอื่น ๆ ทั้งของรัฐและเอกชนโดยมีวิธีการ ดังนี้
1.1 ส่งหนังสือแจ้งภาระหนี้ครั้งแรกให้ผู้กู้ยืมที่ครบกําหนดชําระหนี้งวดแรกทราบเพื่อไปชําระหนี้
1.2 ส่งใบแจ้งหนี้ให้ผู้กู้ยืมทุกรายที่ครบกําหนดชําระหนี้ตั้งแต่งวดที่ 2 เป็นต้นไปเพื่อไปชําระหนี้ หากผู้กู้ยืมผิดนัดงวดใดงวดหนึ่งกองทุนฯ จะดําเนินการดังนี้
1.2.1 ส่งหนังสือติดตามทวงถามหนี้ค้าง ไปยังผู้กู้ยืมและผู้ค้ําประกันให้ชําระหนี้ค้างชําระ
1.2.2 ส่ง SMS / หรือข้อความเสียง (สําหรับรายที่กองทุนฯมีหมายเลขโทรศัพท์)
1.2.3 ติดตามหนี้ทางโทรศัพท์ เพื่อเจรจาให้ลูกหนี้ชําระหนี้
หากมีการติดตามทวงถามโดยวิธีการต่างๆแล้ว ผู้กู้ยืมและผู้ค้ําประกันไม่ชําระหนี้ จนมีหนี้ค้างชําระหลายงวด กองทุนฯจะมีหนังสือบอกเลิกสัญญาและดําเนินคดีกับผู้กู้ยืมและผู้ค้ําประกัน
1.3 กองทุนฯจะดําเนินคดีกับผู้กู้ยืมและผู้ค้ําประกันเมื่อผู้กู้ยืมและผู้ค้ําประกันที่ไม่ชําระหนี้ โดยยื่นฟ้องผู้กู้ยืมต่อศาลที่ผู้กู้ยืมและผู้ค้ําประกันมีภูมิลําเนาตามทะเบียนบ้าน ทั้งนี้ เมื่อถึงวันนัดพิจารณา หากผู้กู้ยืมและผู้ค้ําประกันมาศาลกองทุนฯจะทําสัญญาประนีประนอมยอมความและให้โอกาสในการผ่อนชําระหนี้ต่อไปอีกเป็นเวลา 9 ปีแต่หากผู้กู้และผู้ค้ําประกันไม่มาศาล ศาลจะดําเนินการสืบพยานและมีคําพิพากษาให้ชําระหนี้
1.4 หลังจากที่ศาลมีคําพิพากษาแล้ว กองทุนฯจะดําเนินการติดตามให้ผู้กู้และผู้ค้ําประกันชําระหนี้ หากผู้กู้และผู้ค้ําประกันขอผ่อนชําระหนี้ กองทุนฯจะพิจารณาให้โอกาสในการผ่อนชําระ แต่หากยังไม่ชําระหนี้กองทุนฯจะดําเนินการบังคับคดี ภายในระยะเวลาที่กฎหมายกําหนด
1.5 ในการบังคับคดี กองทุนจะขอศาลในการส่งคําบังคับไปยังภูมิลําเนาของลูกหนี้ตามคําพิพากษา โดยจะสืบหาทรัพย์สินที่ผู้กู้ยืมและผู้ค้ําประกัน มีชื่อเป็นเจ้าของกรรมสิทธิ์ และขอหมายบังคับคดีต่อศาลเพื่อส่งให้กรมบังคับคดีทําการยึดทรัพย์หรืออายัดทรัพย์สินของผู้กู้ยืมและผู้ค้ําประกันเพื่อนํามาขายทอดตลาดต่อไป
1.6 อย่างไรก็ตาม ทางกองทุนฯได้ประสานงานกับกรมบังคับคดีในการจัดมหกรรมไกล่เกลี่ยในชั้นบังคับคดี เพื่อเปิดโอกาสให้ลูกหนี้ตามคําพิพาษา ที่ถูกยึดทรัพย์ในการผ่อนชําระหนี้ได้อีกภายในระยะไม่เกินสามปีหรือภายในระยะเวลาที่กองทุนฯและลูกหนี้ตกลงกันเพื่อให้โอกาสแก่ลูกหนี้และงดการขายทอดตลาดไว้ก่อน เมื่อลูกหนี้ชําระหนี้เสร็จสิ้นกองทุนฯจะดําเนินการถอนการยึดทรัพย์สินดังกล่าว
1.7 กรณีที่มีข่าวว่าลูกหนี้ไม่เคยได้รับการติดต่อจากกองทุนและไม่ทราบว่ามีการฟ้องนั้น กองทุนฯขอชี้แจงว่ากองทุนได้ดําเนินการติดต่อไปตามที่อยู่ ตามทะเบียนราษฎร์หรือตามที่ผู้กู้แจ้งความประสงค์ และในส่วนของส่งหมายเรียกและสําเนาคําฟ้องตลอดจนคําพิพากษา คําบังคับ หมายบังคับคดี ศาลโดยเจ้าพนักงานนําหมายจะส่งไปตามภูมิลําเนาของลูกหนี้ที่ปรากฏตามทะเบียนราษฎร์ ซึ่งหากไม่พบตัวลูกหนี้หรือไม่มีผู้ใดรับหมายศาลไว้แทน เจ้าพนักงานเดินหมายจะดําเนินการปิดหมายไว้ ณ สถานที่นั้นซึ่งถือเป็นการส่งหมายโดยชอบด้วยกฎหมาย
2. กรณีที่ข่าวแจ้งว่า มีผู้กู้บางรายเป็นข้าราชการแต่ทําไมจึงไม่สามารถติดตามทวงหนี้ได้นั้น กองทุนขอชี้แจงว่า สําหรับผู้กู้ตามข่าวที่อยู่ระหว่างบังคับคดีและยังมีภาระหนี้สิน กับกองทุนฯนั้น กองทุนฯได้ดําเนินการตรวจสอบข้อมูลกับหน่วยงานราชการที่ถือครองข้อมูลแล้ว ไม่พบว่าบุคคลตามข่าวเป็นข้าราชการหรือลูกจ้างประจํา ที่อยู่ในระบบจ่ายตรงเงินเดือนแต่อย่างใด ส่วนรายที่สามารถดําเนินการบังคับคดีได้นั้น เนื่องจากกองทุนฯได้ดําเนินการสืบหาทรัพย์สินแล้ว ไม่ปรากฎว่ามีทรัพย์สินที่ลูกหนี้เป็นเจ้าของกรรมสิทธิ์ นอกจากผู้ค้ําประกันที่มีกรรมสิทธิ์เป็นเจ้าของที่ดินเท่านั้น กองทุนฯจึงได้ดําเนินการยึดทรัพย์ของผู้ค้ําประกัน
3. ปัจจุบัน พระราชบัญญัติกองทุนฯ พ.ศ.2560 ได้กําหนดให้กองทุนฯมีอํานาจขอข้อมูลต่างๆจากหน่วยงานทั้งภาครัฐและเอกชนทําให้กองทุนฯ สามารถเข้าถึงข้อมูลของผู้กู้ยืมเพื่อให้ติดตามหนี้ได้อย่างมีประสิทธิภาพมากขึ้น และกองทุนฯมีอํานาจในการแจ้งหักเงินเดือนของผู้กู้ผ่านองค์กรนายจ้างทั้งภาครัฐและเอกชน ซึ่งขณะนี้ได้เริ่มดําเนินการแจ้งหักเงินเดือนของข้าราชการกรมบัญชีกลางเป็นหน่วยงานแรกแล้ว และจะดําเนินการแจ้งหักเงินเดือนของข้าราชการทั้งหมดในลําดับถัดไป โดยในส่วนของภาคเอกชนจะเริ่มดําเนินการแจ้งหักเงินเดือนในต้นปีหน้าเป็นต้นไปโดย ส่วนผู้กู้ยืมที่ประกอบธุรกิจโดยไม่ได้รับเงินเดือนผ่านนายจ้าง กองทุนฯจะดําเนินการติดตามหนี้อย่างต่อเนื่อง โดยใช้ข้อมูลที่อยู่และหมายเลขโทรศัพท์ และติดตามโดยวิธีการอื่นๆในมาตรฐานเดียวกับที่สถาบันการเงินทั่วไป ดําเนินการกับผู้กู้ยืม เพื่อให้ได้เงินกลับคืนสู่กองทุนฯและนําไปใช้หมุนเวียนในการให้โอกาสทางการศึกษาแก่นักเรียน นักศึกษารุ่นหลังต่อไป
-----------------------